ღურელი ზუღა

ღურელი ზუღა (ებრაულო ים המלח, იამ ჰა-მელახ - „ჯიმუშ ტობა“; არაბულო البَحْر المَيّت, ’ალ-ბაჰრ ალ მაჰიით - „ღურელი ზუღა“) — ინოხვილირი წყჷთე ტობა, ნამუთ გეხვილჷ ისრაელიშ დო იორდანიაშ ხურგის. ფართობი რე 810 კმ², სიგჷნძა — 67 კმ, სიგანა — 18 კმ. უკინებჷ გჰორიშ ტექტონიკური რღამილიშ არძაშე დაბალი ნორთი. ღურელი ზუღა წჷმარინუანს სქირონაშ არძაშე ტომბა დეპრესიას, ნამუშ წყარიშ დონე ზუღაშ დონეშე -423 მ-ს იდვალუაფჷნ.Long-Term Changes in the Dead Sea . Israel Marine Data Center (ISRAMAR). ჯიმუამობაშ მიშაკათინალა მაღალი რე (33.7%). 

ბჟაეიოლი დო ბჟადალი წყარპიჯეფი კინდღჷ დო კჷრდეამი რე, ოორუეშე დო ობჟათეშე ომძღჷ წყარპიჯიშ რზენი. უმოსო ირდუ წყარმალუ იორდანეშ წყარით. ჰავა ჩხე რე, სქჷრე. ნოლექეფიშ მუდანობა რე 50-100 მმ წანამოწანას. აორქება ინტენსიური რე.

მაღალი ჯიმუამობაშ გეშა ტობა მორკებული რე ორგანული თელარას. დჷმახასიათაფალი რე დონეშ შანულამი ძანძუა. წყარპიჯეფშე ეთმოჭოფჷნა მინერალურ ჯიმუეფს. 

ბიბლიაშ მეჯინათ, ღურელი ზუღაშ ტერიტორიას რდჷ ჟირი ნოღა: სოდომი დო გომორი.

 რესურსეფი ინტერნეტის 
 მუნაჩემეფი ღურელ ზუღაშე
 ღურელი ზუღაშ მონიტორინგი 
 იეზეკიელიშ წყარიშ პროექტი
 შარალუა ისრაელშა - ღურელი ზუღა
 ნირზი ღურელი ზუღაშ გინოსქილიდაფაშე 
 დოკუმენტური ფილმი

 სქოლიო 

კატეგორია:ტობეფი